Samuel Josef Agnon
Store norske leksikon,Språk og litteratur,Litteratur i verden,Asias litteratur,Israels litteratur
Samuel Josef Agnon var en israelsk dikter. Sammen med Nelly Sachs ble han tildelt Nobelprisen i litteratur i 1966.
Forfatterskap Agnon kom til Palestina i 1907, og begynte tidlig å skrive dikt, fortellinger og essayer på jiddisch og hebraisk. Hans senere verker er vesentlig på hebraisk, og stoffet er ofte hentet fra Palestina. Agnon ble i 1930-årene en sentral skikkelse i hebraisk litteratur. Bøkene Brudeutstyr (1937) og Nattegjesten (1939) inneholder sterke inntrykk fra fødebyen Butsjatsj, som han besøkte i 1930, og er også vitnesbyrd om den åndelige hensykning som truet østjødedommen.Til hans mest betydningsfulle verker etter andre verdenskrig hører Temol Shilsom (1945), som skildrer forholdene under den andre innvandringsbølgen til Palestina (1904–1915). I 1966 kom hans roman Troskapseden i norsk oversettelse, og i 1968 novellesamlingen Og det krumme skal bli rett. Hans samlede verker utkom i åtte bind mellom 1964 og 1966, og i årene etter hans død utkom sju bind av ikke tidligere publiserte verker. Les mer i Store norske leksikon Israels litteratur jødisk litteratur jødenes historie Palestinas historie Israels historie Eksterne lenker Nobelstiftelsens sider om Samuel Josef Agnon Agnon i Jewish Virtual Library Agnons bøker i Open Library Agnon på norsk: bøker i Nasjonalbiblioteket Litteratur Arnold J. Band (1968): Nostalgia and nightmare: a study in the fiction of S.Y. Agnon, Berkeley and Los Angeles: University of California Press Nitza Ben-Dov (1993): Agnon's art of indirection: Uncovering latent content in the fiction of S.Y Agnon, Leiden: BrillLeiden Anne Golomb Hoffman (1991): Between Exile and Return: S.Y. Agnon and the Drama of Writing, New York: SUNY Press Yaniv Hagbi (2009): Language, Absence, Play: Judaism and Superstructuralism in the Poetics of S. Y. Agnon, Syracuse: Syracuse University Press Roman Katsman (2013): Literature, History, Choice: The Principle of Alternative History in Literature (S.Y. Agnon, The City with All That is Therein). Newcastle: Cambridge Scholars Publishing Amos Oz (2000): The Silence of Heaven: Agnon's Fear of God, Princeton: Princeton University Press Ilana Pardes (2013): Agnon's Moonstruck Lovers: The Song of Songs in Israeli Culture, Seattle: University of Washington Press Gershon Shaked (1989): Shmuel Yosef Agnon: A Revolutionary Traditionalist. New York: New York University Press